[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 28.11.2006

SEC(2006) 1635

ΕΓΓΡΑΦΟ ΕΡΓΑΣΙΑΣ ΤΩΝ ΥΠΗΡΕΣΙΩΝ ΤΗΣ ΕΠΙΤΡΟΠΗΣ

Συνοδευτικό έγγραφο στην ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΣΥΜΒΟΥΛΙΟ, ΑΝΑΚΟΙΝΩΣΗ ΓΙΑ ΤΗΝ ΤΡΟΠΟΠΟΙΗΣΗ ΤΩΝ ΟΔΗΓΙΩΝ ΓΙΑ ΤΙΣ ΔΙΑΠΡΑΓΜΑΤΕΥΣΕΙΣ ΤΩΝ ΣΥΜΦΩΝΙΩΝ ΟΙΚΟΝΟΜΙΚΗΣ ΣΥΝΕΡΓΑΣΙΑΣ ΜΕ ΤΙΣ ΧΩΡΕΣ ΚΑΙ ΠΕΡΙΦΕΡΕΙΕΣ ΑΚΕ {COM(2006) 673 τελικό } {SEC(2006) 1427} ΠΡΟΚΑΤΑΡΚΤΙΚΕΣ ΕΝΔΕΙΞΕΙΣ ΑΝΤΙΚΤΥΠΟΥ

ΕΚΤΕΛΕΣΤΙΚΗ ΠΕΡΙΛΗΨΗ

Η Επιτροπή προτείνει να γίνει ευνοϊκά δεκτό το πλαίσιο ΣΟΕΣ της ΚΑΜΑ που υποβλήθηκε στις 7 Μαρτίου 2006, το οποίο κυρίως προβλέπει τη συμπερίληψη της Νότιας Αφρικής στη ΣΟΕΣ ΕΚ-ΚΑΜΑ. Η συμπερίληψη θα απαιτήσει την τροποποίηση των οδηγιών διαπραγμάτευσης ΣΟΕΣ. Η λογική συνέπεια θα ήταν να αφαιρεθούν οι εμπορικές διατάξεις από τη ΣΣΕΑ και να αντικατασταθούν με τις εμπορικές διατάξεις της ΣΟΕΣ κατά την έναρξη ισχύος αυτής της νέας συμφωνίας. Ωστόσο, αυτή η συμπερίληψη θα συνδεθεί με ορισμένες «προϋποθέσεις» σχετικά με τον ορισμό των δασμολογικών προσφορών, το πεδίο εφαρμογής ης μελλοντικής συμφωνίας και την κατάσταση σχετικά με τη Μοζαμβίκη, την Αγκόλα και την Τανζανία (χώρες MAT), που διαφέρουν από το πλαίσιο της ΚΑΜΑ.

Οι διαπραγματεύσεις ΣΟΕΣ με την ομάδα ΚΑΜΑ διεξήχθησαν με πολύ αργό ρυθμό κυρίως λόγω της ανεπαρκούς συνοχής μέσα στην ομάδα χωρών ΚΑΜΑ (ορισμένες χώρες ανήκουν σε διαφορετικές και, ορισμένες φορές, αλληλοσυγκρουόμενες εμπορικές ρυθμίσεις) και του επιφυλακτικού ρόλου της Νότιας Αφρικής στη διαδικασία της ΣΟΕΣ, ώστε να αποφευχθούν παρεκκλίσεις μεταξύ της διαδικασίας περιφερειακής ολοκλήρωσης και της δικής της ημερήσιας διάταξης. Η πρόταση ΚΑΜΑ είναι ευπρόσδεκτη, εφόσον αποσαφηνίζει το ρόλο της Νότιας Αφρικής στις διαπραγματεύσεις.

Όσον αφορά την πρόσβαση στην αγορά πρέπει να σημειωθεί ότι οι διαπραγματεύσεις θα διεξαχθούν λαμβάνοντας ως βάση τις υφιστάμενες διατάξεις ΣΣΕΑ και Κοτονού. Λόγω της ανταγωνιστικότητας της Νότιας Αφρικής είναι αναπόφευκτο να χορηγηθεί διαφορετικό εμπορικό καθεστώς για την πρόσβαση στην αγορά της ΕΕ και σε άλλα μέλη της ΣΟΕΣ. Συνεπώς, η επέκταση της μεταχείρισης απαλλαγής από δασμούς και ποσοστώσεις στη Νότια Αφρική δεν προβλέπεται στο ορατό μέλλον. Τυχόν πρόσθετες δασμολογικές παραχωρήσεις για τη Μποτσουάνα, το Λεσόθο, τη Ναμίμπια και τη Σουαζιλάνδη (χώρες ΜΛΝΣ) και τις χώρες MAT θα είναι το αποτέλεσμα των διαπραγματεύσεων ΣΟΕΣ και εξαρτώνται από τις προσπάθειες των εν λόγω χωρών να ενσωματώσουν τους κανόνες.

Η πρόταση της ΚΑΜΑ θέτει επίσης το ζήτημα του τρόπου με τον οποίο οι χώρες MAT προτίθενται να τοποθετηθούν στα επόμενα στάδια των διαπραγματεύσεων. Το αίτημά τους για «συμβατική ρύθμιση με τη συμφωνία ΟΕΑ» θα έθετε νομικά προβλήματα σε σχέση με τους κανόνες του ΠΟΕ, εφόσον δεν θα ικανοποιούσε ούτε τις απαιτήσεις GATT άρθρο XXIV (έλλειψη αμοιβαιότητας) ούτε τη ρήτρα εξουσιοδότησης, καθώς θα δημιουργούσε διακρίσεις με τους λοιπούς δικαιούχους της συμφωνίας «όλα εκτός από όπλα» (ΟΕΑ). Εάν οι χώρες MAT δεν επιθυμούν να συμμετάσχουν στην ΟΕΑ, θα εξακολουθήσουν να δικαιούνται τη δασμολογική μεταχείριση που βασίζεται στο ΣΓΠ της συμφωνίας (ΟΕΑ). Σε κάθε περίπτωση και όποια και αν είναι η τελική μορφή της ΟΕΑ, η μελλοντική συμφωνία θα παραμείνει ανοιχτή στις χώρες ΑΚΕ της περιοχής που επιθυμούν να συμμετάσχουν αργότερα. Τέλος, στην απάντηση της ΕΚ στην ΚΑΜΑ πρέπει επίσης να καταστεί σαφές ότι ο παραμερισμός όλων των αναφορών σε κανονιστικές δεσμεύσεις στην πλευρά της προσφοράς (π.χ. υπηρεσίες· επενδύσεις· δημόσιες συμβάσεις· εμπορικές διευκολύνσεις· ΔΔΙ, περιβάλλον, εργασία και ανταγωνισμός), δεν είναι αποδεκτή επιλογή. Τα ζητήματα αυτά είναι η πεμπτουσία της δέσμης βιώσιμης ανάπτυξης της ΣΟΕΣ. Εάν, εν τέλει, η περιοχή θα επιλέξει να μην καταβάλει προσπάθεια για την αντιμετώπιση των εν λόγω θεμάτων, τότε η ΕΚ θα αντιμετωπίσει δυσκολίες να βελτιώσει την πρόσβαση της ΚΑΜΑ στην αγορά της. Συμπερασματικά, πρέπει να υπογραμμιστεί ότι η συμπερίληψη της Νότιας Αφρικής στη διαδικασία ΣΟΕΣ ΚΑΜΑ είναι επίσης συνεκτική με την πρόσφατη ανακοίνωση για την στρατηγική εταιρική σχέση ΕΕ-ΝΑ.